വീടു കയറി അക്രമിച്ച 2 പേര് അറസ്റ്റില് പെരുമ്ബാവൂര് : വ്യക്തി വിരോധത്തില് വീടുകയറി ആക്രമിച്ച 2 പേരെ പൊലീസ് അറസ്റ്റ് ചെയ്തു. കഴിഞ്ഞ വര്ഷം പാലക്കാട്ടുതാഴത്തുണ്ടായ വെടിവയ്പില് പരുക്കേറ്റ ഒക്കല് വല്ലം സ്രാമ്ബിക്കല് ആദില് ഷാ 25, സുഹൃത്ത് വെങ്ങോല കുറ്റിപ്പാടം ഉപ്പൂട്ടില് റെസ്മിന് 34 എന്നിവരാണ് പിടിയിലായത്. വെടിവയ്പു കേസില് അറസ്റ്റിലായ തണ്ടേക്കാട് മഠത്തുംപടി നിസാറിന്റെയും മറ്റൊരു പ്രതിയുടെയും വീട്ടിലാണ് ആക്രമണം നടത്തിയത്. നിസാര് വീട്ടിലുണ്ടായിരുന്നില്ല. ഭാര്യയ്ക്കു പരുക്കേറ്റു. വീടിനു കേടുപാടുകള് സംഭവിച്ചു. കേസിലെ വ്യക്തി വിരോധമാകാം ആക്രമണത്തിനു കാരണമെന്നു പൊലീസ് അറിയിച്ചു. രക്ഷപ്പെടാന് ശ്രമിക്കവേ പ്രതികളെ കെഎസ്ആര്ടിസി ബസ് സ്റ്റാന്ഡില് നിന്നു പിടികൂടി. ഇന്സ്പെക്ടര് ആര്. രഞ്ജിത്, എസ്ഐമാരായ റിന്സ് എം.തോമസ്, ജോസി എം.ജോണ്സന്, സീനിയര് സിപിഒമാരായ ചന്ദ്രലേഖ, അഷറഫ് എന്നിവര് ചേര്ന്നാണു പ്രതികളെ പിടികൂടിയത്. കഴിഞ്ഞ വര്ഷം നവംബര് 11ന് പുലര്ച്ചെയാണു വെടിവച്ചും വടിവാള്കൊണ്ടു വെട്ടിയും ആദില്ഷായെ പരുക്കേല്പ്പിച്ചത്. നിസാര് അടക്കം 5 പേരെ കൊലപാതക ശ്രമത്തിനു പൊലീസ് അറസ്റ്റ് ചെയ്തിരുന്നു.The post വീടു കയറി അക്രമിച്ച 2 പേര് അറസ്റ്റില് first appeared on MalayalamExpressOnline.